El 16 d'agost de 2019, entorn de les celebracions de la Independència d'Indonèsia, quaranta-tres estudiants papús de Surabaya, Java Oriental, van ser detinguts per la policia després de rebre informes que una bandera indonèsia havia estat danyada fora de l'edifici en el qual vivien. Segons els informes de la policia, l'edifici on s'allotjaven els estudiants va ser assaltat per la policia mentre una multitud es reunia fora de l'edifici preparant-se per a assaltar-lo. Es va informar que milícies civils del Front de Defensors Islàmics i de la Joventut de Pancasila eren presents en el lloc i havien atacat als estudiants verbal i físicament. Presumptament, la multitud havia cridat «Micos, foteu el camp» als estudiants.